মদন লাল
মদন লাল যুদ্ধরাম শর্মা (উচ্চারণ; হিন্দি: मदन लाल; জন্ম: ২০ মার্চ, ১৯৫১) পাঞ্জাবের অমৃতসরে এক ব্রাহ্মণ পরিবারে জন্মগ্রহণকারী সাবেক ভারতীয় আন্তর্জাতিক ক্রিকেটার। ১৯৭৪ থেকে ১৯৮৭ সময়কালে ভারতের জাতীয় ক্রিকেট দলের অন্যতম সদস্য ছিলেন তিনি। দলে তিনি মূলতঃ অল-রাউন্ডারের ভূমিকায় অবতীর্ণ হয়েছেন। ডানহাতে ব্যাটিংয়ের পাশাপাশি ডানহাতে মিডিয়াম বোলিংয়ে সফলতা পেয়েছেন। ১৯৮৩ সালের বিশ্বকাপ জয়ী ভারতীয় দলের অন্যতম সদস্য ছিলেন তিনি। অবসর পরবর্তীকালে ভারতীয় ক্রিকেট দল ও ইন্ডিয়ান ক্রিকেট লিগে দিল্লি জায়ান্টস দলে কোচ হিসেবে দায়িত্ব পালন করেছেন।